ՀՀ-ում արտաքին աուդիտի ինստիտուտը կարելի է արդեն քիչ թե շատ կայացած համարել: Այս ոլորտը բուռն կերպով սկսեց զարգանալ 1990-ականների երկրորդ կեսից: Այս ընթացքում ձեւավորվեց մասնագիտական պրոֆեսիոնալ կառույց, որը միավորեց նշված ոլորտի մասնագետներին, ընդունվեցին մի շարք նորմատիվ իրավական ակտեր, որոնց նպատակներ կանոնակարգել արտաքին աուդիտորական գործունեությունը, հայաստանյան շուկա մուտք գործեցին համաշխարհային ճանաչում ունեցող աուդիտորական ընկերություններ: Բացի այդ արտաքին աուդիտի զարգացմանը նպաստեց նաեւ արտաքին տնտեսական կապերի հաստատումն ու խորացումը, օտարերկրյա կապիտալի ներհոսք ՀՀ: